Diari Oficial de la Generalitat Valenciana


Sumari del DOGV 7947, del 30-12-2016 (2016/10609)

Convocatòria per a la provisió, com a personal temporal per una duració màxima de 6 mesos, d'una plaça de cap d'operacions i control tècnic per a la planta de residus sòlids urbans, compostatge i abocador controlat de rebutjos de Villena.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10443


Data del document
:   27-12-2016

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió, com a personal temporal per una duració màxima de 6 mesos, d'una plaça de cap d'operacions i control tècnic per a la planta de residus sòlids urbans, compostatge i abocador controlat de rebutjos de Villena. [2016/10177]  
En la pàgina web de VAERSA, Valenciana d'Aprofitament Energètic de Residus, SA, www.vaersa.com, apareixen íntegrament publicades les bases de la convocatòria per a la provisió, com a personal temporal per una duració màxima de 6 mesos, d'una plaça de cap d'operacions i control tècnic per a la planta de residus sòlids urbans, compostatge i abocador controlat de rebutjos de Villena, en la província d'Alacant.  
  
La documentació acreditativa dels mèrits al·legats en el curriculum vitae per a optar a la plaça (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures no prenent-se en consideració la presentada amb posterioritat, havent de realitzar-se necessàriament a través de la plataforma informàtica destinada a això www.vaersa.com, prèvia acceptació de la política de privacitat de dades de VAERSA, a fi de complir amb els requisits i exigències de la llei orgànica de protecció de dades de caràcter personal.  
El termini de presentació de candidatures serà de set dies naturals. El dia d'inici del còmput del dit termini serà el mateix dia de la publicació d'aquest anunci en el Diari Oficial de la Comunitat Valenciana.  
  
El procés de selecció discorrerà a través de les fases següents:  
Primera. Recepció de curriculum vitae i dels mèrits que acrediten el compliment dels requisits de l'oferta de treball a través de la pàgina web de VAERSA, www.vaersa.com. Autobaremació provisional de la candidatura.  
Segona. Preselecció de candidatures: l'empresa procedirà a la comprovació del compliment de les bases d'aquelles candidatures l'autobaremació provisional de les quals siguen més altes d'entre totes les presentades, podent ser aquestes revisades a la baixa en funció de la documentació acreditativa presentada pel candidat. Baremació definitiva i preselecció final de candidatures per a optar a les següents fases del procés.  
Tercera. Prova tècnica de caràcter teòric-pràctic relacionada amb les funcions a exercir en cada una de les categories professionals i que es detallen en les ofertes de treball, amb la finalitat de contrastar les aptituds de les candidatures preseleccionades i els coneixements de les matèries pròpies de les places oferides. Aquesta fase tindrà caràcter eliminatori.  
Quarta. Entrevista personal d'aquelles candidatures preseleccionades que hagen superat la fase de prova tècnica amb l'objectiu de contrastar l'adequació del perfil professional i aptituds de les candidatures preseleccionades i les seues possibles iniciatives per al millor exercici de les funcions dels llocs de treball oferits.  
El resultat final del procés de selecció vindrà determinat per la suma de les puntuacions obtingudes en cada una de les fases del procés de selecció:  
1. Baremació de les candidatures en funció del perfil professional i barem de l'oferta de treball. Aquesta fase suposarà fins a un 40 % de la puntuació total del procés de selecció.  
2. Prova tècnica de caràcter teòric-pràctic. Aquesta fase suposarà fins a un 40 % de la puntuació total del procés de selecció.  
3. Entrevista personal. Aquesta fase suposarà fins a un 20 % de la puntuació total del procés de selecció.  
Els successius anuncis que procedisquen relatius a aquesta convocatòria, es publicaran en la pàgina web de VAERSA.  
Observacions:  
La categoria professional requerida no està afectada pel procediment d'acomiadament col·lectiu de 2014.  
No obstant això, de conformitat amb allò que s'ha acordat amb la mesa negociadora, tindran preferència d'accés als llocs de treball oferits aquells candidats/es que, reunint els requisits expressats en les bases, hagen resultat afectats pel procediment d'acomiadament col·lectiu de VAERSA de 2014, els quals podran presentar voluntàriament la seua candidatura a través de la pàgina web de VAERSA, www.vaersa.com, durant el termini de recepció de currículum dalt referenciat.  
  
  
València, 27 de desembre de 2016.- El director general de VAERSA: Vicent Garcia i Llorens.